Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: és FDC módszertan részletes elveit az elektronikus hírközlési szolgáltatások költségszámítására vonatkozó szabályokról szóló 18/2003. (XII. 27.) IHM rendelet tartalmazza.
Paragraph Index: 1858

2. d) Közvetlen nettó elkerülhetõ költségszámítás Azon potenciálisan veszteséges területek esetében, amelyek a 2. b) pont szerint meghatározott költség és 2 c) pont szerint meghatározott bevétel különbsége alapján is veszteségesek a szolgáltató számára, a szolgáltató kimutatja azon egyéni fogyasztók számát, akik a szolgáltatási területhez tartoznak és egyetemes díjcsomagot, vagy az egyetemes díjcsomagnál kedvezõbb díjazású csomagot vesznek igénybe. Ezen egyéni fogyasztók számának meghatározása után a szolgáltató megállapítja, hogy az adott területhez tartozó ilyen egyéni fogyasztók tekintetében mennyi költség és bevétel keletkezett. A bevételek és költségek meghatározása során minden, a fogyasztóhoz kötõdõ bevételt és költséget figyelembe kell venni a 2. a) és 2. b) pontokban foglaltak alkalmazásával. Ezen költségek és bevételek különbsége határozza meg az adott terület közvetlen nettó elkerülhetõ költségét. Az egyes veszteséges szolgáltatási területek kiszámított nettó elkerülhetõ költségeinek összegzésével a szolgáltató meghatározza a veszteséges szolgáltatási területek összes közvetlen nettó elkerülhetõ költségét.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes